ยูโอบีออกบัตรเครดิตใหม่เจาะหนุ่มกลางคน
“ยูโอบี” ออกบัตรเครดิต “ยูโอบี แบล็ก”หวังดูดกลุ่มผู้ชายวัย 25-45 ปี กระตุ้นยอดใช้จ่าย ตั้งเป้าขยายฐานบัตรใหม่ 5 หมื่นใบ
13 มิ.ย. 2555

“ยูโอบี” ออกบัตรเครดิต “ยูโอบี แบล็ก”หวังดูดกลุ่มผู้ชายวัย 25-45 ปี กระตุ้นยอดใช้จ่าย ตั้งเป้าขยายฐานบัตรใหม่ 5 หมื่นใบ 
นายยุทธชัย เตยะราชกุล ผู้ช่วยกรรมการผู้จัดการใหญ่ บุคคลธนกิจ ธนาคารยูโอบี เปิดเผยว่า ในปีนี้ธนาคารมีแผนจะเพิ่มสัดส่วนลูกค้าบัตรเครดิตเฉพาะกลุ่ม ได้แก่ บัตรยูโอบี เลดี้การ์ดและบัตรยูโอบี แบล็กการ์ด ให้เพิ่มขึ้นเป็น 50 % ของฐานสินเชื่อรวมที่ 9 พันล้านบาท  และลดสัดส่วนของลูกค้ากลุ่มระดับล่างเพื่อกระตุ้นยอดใช้จ่ายผ่านบัตรของธนาคารในปีนี้ให้สูงขึ้น  
“จากการสำรวจเราพบว่าลูกค้ากลุ่มบัตรเฉพาะกิจจะมีการใช้จ่ายสูงกว่าบัตรปกติ 30-40 %  โดยปัจจุบันลูกค้ากลุ่มแมสจะใช้จ่ายเฉลี่ยอยู่ที่ 4,000 บาทต่อบัตรต่อเดือน ขณะที่ลูกค้าบัตรที่แยกตามเพศใช้จ่ายอยู่ที่ 6,000-7,000 บาท เราจึงจะปรับโครงสร้างใหม่เพื่อกระตุ้นยอดใช้จ่าย” นายยุทธชัย กล่าว
ทั้งนี้ ล่าสุด ธนาคารได้มีการปรับโฉม บัตรเครดิตยูโอบี แบล็กใหม่  ให้ตอบสนองต่อไลฟ์สไตล์ของผู้ชายอายุระหว่าง 25-45 ปี ที่ชื่อชอบการออกกำลัง ผจญภัยและสังสรรค์ ด้วยการเพิ่มสิทธิประโยชน์ อาทิเช่น การให้เงินคืน 10 % ใน 5 ร้านอาหารและผับชื่อดัง การคืนเงิน 3 % การคืนเงิน 3 % ที่ปั๊มคาลเท๊กซ์ทั่วประเทศเมื่อเติมน้ำมันทุก 800 บาท โดยคาดว่าจะขยายฐานลูกค้าใหม่จากบัตรยูโอบีแบล็กได้เพิ่มขึ้นประมาณ 5 หมื่นใบ